Video e re, polemika për sjelljen e ushtarëve amerikanë në Irak
Videoja tregon pamje të një sulmi amerikan të kryer në Bagdat 3 vjet më parë
Dy helikopterë Apache sillen mbi një grup burrash që po ecin në Bagdat në korrik 2007. Helikopterët janë thirrur për të mbështetur një grup ushtarësh amerikanë. Piloti i helikopterit kërkon leje për të qëlluar: Ushtarët amerikanë thonë se burrat janë të armatosur. Ata marrin miratim për të hapur zjarr. 12 veta mbesin të vrarë nga sulmi. WikiLeaks, organizata që e publikoi videon, ka identifikuar 2 nga burrat si një fotoreporter i Reutersit dhe shoferi i tij. Ushtria amerikane ka konfirmuar vërtetësinë e videos, por nuk i ka identifikuar viktimat. Zëdhënësi i Shtëpisë së Bardhë Robert Gibs, nuk dha komente konkrete për incidentin: Pamjet e publikuara kanë rizgjuar debatin lidhur me rregullat e angazhimit në kohë lufte dhe mbrojtjen e civilëve. Një raport i nxjerrë më parë nga ushtria amerikane theksonte se forcat amerikane vepruan në përputhje me rregullat, pasi menduan se grupi përbënte kërcënim. Ushtria tha gjithashtu se në skenën e incidentit ishin gjetur armë dhe granata. Por disa zyrtarë kanë thënë se ushtarët e ngatërruan kameran për armë. Incidenti ndodhi në kulmin e kryengritjes, ndërkohë që Shtetet e Bashkuara po shtonin trupat. Michael O’Hanlon është analist i çështjeve të mbrojtjes pranë Institutit Brookings në Uashington: Sindikata Irakiane e Gazetarëve thotë se incidenti tregon dhunën që civilët kanë përjetuar gjatë luftës: Kryeredaktori i agjencisë së lajmeve Reuters e cilësoi incidentin si simbol i rrezikut të madh që ndeshin gazetarët në zona lufte. Kjo agjenci i ka bërë thirrje ushtrisë amerikane të zhvillojë një hetim të plotë lidhur me incidentin.